KOMENTE DHE REKOMANDIME 
MBI RAPORTIN E MONITORIMIT PËR VITIN 2023
PËR MINISTRINË E TURIZMIT DHE MJEDISIT
I. Vlerësim i përgjithshëm i qëllimeve dhe objektivave të politikës si dhe performanca e  produkteve kryesore
Ministria e Turizmit dhe Mjedisit, në përputhje me drejtimet kryesore të politikës së përgjithshme shtetërore dhe me programin e Këshillit të Ministrave, me fondet buxhetore të miratuara për vitin 2023 ka hartuar, programuar dhe zhvilluar politikat në fushën e mbrojtjes së mjedisit administrimit të pyjeve, turizmit si dhe ka marrë masa për plotësimin e kushteve me qëllim integrimin në familjen evropiane dhe botërore, në përputhje me programin e qeverisë së Republikës së Shqipërisë.
 Programet për të cilat kjo ministri administron fondet për vitin 2023 janë: 
1. Programi “Planifikim Menaxhim Administrim”

2. Programi “Administrimi i Pyjeve”
3. Programi “Zhvillimi i Turizmit”
4. Programi “Mbrojtja e Mjedisit”
Në programin “Mbrojtja e Mjedisit” për vitin 2023, fondet e akorduara nga buxheti i shtetit  janë realizuar në masën 58% kundrejt fondeve vjetore të planifikuara. Qëllimi i programit është Përmirësimi i cilësisë së mjedisit, ajrit, mbrojtja e natyrës dhe biodiversitetit, i cili është realizuar nëpërmjet produkteve si më poshtë: 

· Janë realizuar 712 nga 1000 Inspektime të planifikuara, me një kosto faktike prej 209 milionë lekë. 

· Janë hartuar 7,143 Raporte monitorimi me një kosto faktike prej 93.4 milionë lekë. 

· Janë shqyrtuar 825 Dosje për përfitimin e lejeve të mjedisit për vitin 2023me një kosto faktike prej 27 milionë lekë.
Në programin “Administrimi i Pyjeve” për vitin 2023, me fondet e akorduara nga buxheti i shtetit është arritur qëllimi i programit nëpërmjet hartimit të planeve të menaxhimit për 90% të zonave të mbrojtura dhe 100 % të planeve të mbarështrimit për sipërfaqet e fondit pyjor dhe kullosor, krijimin e një sistemi dixhital të informacionit në pyje, hartimin e një inventari kombëtar për fondin pyjor dhe kullosor, fuqizimin e mekanizmave për ruajtjen e ZM-ve nëpërmjet monitorimeve të vazhueshme, rritja e ndërgjegjësimit të komuniteteve për ruajtjen e biodiversitetit në ZM. Për vitin 2023, fondet janë realizuar në nivelin 96% kundrejt fondeve vjetore te planifikuara. Produktet, të cilët kanë kontribuar në realizimin e qëllimit të programit paraqiten si vijon: 

· Janë realizuar 12,600 Raporte monitorimi në Zonat e Mbrojtura, me një kosto faktike prej 283 milionë lekë. 

· 146 Objekte te administruara nga Agjencia Kombëtare e Zonave të Mbrojtura, me një kosto faktike prej 74.7 milionë lekë.
· Janë realizuar 19 Inventarizime dhe kadastër e kryer, me një kosto faktike prej 31.7 milionë lekë.
· Janë realizuar 14 Plane menaxhimi për pyjet, me një kosto faktike prej 19.4 milionë lekë.
Në programin “Zhvillimi i Turizmit” për vitin 2023, me fondet e akorduar është arritur qëllimi i programit, nëpërmjet së cilit synohet kthimi i Shqipërisë në një destinacion tërheqës turistik, cilësor dhe të qëndrueshëm, duke shfrytëzuar potencialet dhe burimet lokale, duke u fokusuar në atë që është unike në Shqipëri. Për vitin 2023, fondet janë realizuar në nivelin 97% kundrejt fondeve vjetore te planifikuara. Produktet të cilët kanë kontribuar në realizimin e objektivave të këtij programi paraqiten si vijon:

· 960 Monitorime të kryera përgjatë gjithë vijës bregdetare, me një kosto faktike prej 111 milionë lekë. 

· Për produktin “Turizëm i promovuar”, janë realizuar 18 panaire, me një kosto faktikë prej 86.7 milionë lekë. 
· Për produktin “Bashki të mbështetura për pastrimin e bregdetit”, janë mbështetur 6 Bashki, me një kosto faktike prej 167 milionë lekë.
· Janë financuar 32 Projekte për zhvillimin e turizmit, me një kosto faktike prej 102.8 milionë lekë.
II.  “Karakteristika kryesore të performancës së shpenzimeve”
Në fund të vitit 2023, situata në lidhje me realizimin e shpenzimeve të buxhetit, krahasuar me planin e vitit 2023, sipas të dhënave të nxjerra nga SIFQ dhe AFMIS, paraqitet si më poshtë:
	NR
	Emërtimi
	Plani me ndryshime 2023
	Fakt 2023
	Përqindja e realizimit

	1
	Shpenzime personeli
	871,310
	860,929
	99%

	 
	Shpenzime paga
	746,607
	739,462
	99%

	 
	Sigurime shoqerore
	124,703
	121,467
	97%

	2
	Shpenzime të tjera korente
	774,910
	701,582
	91%

	3
	Shpenzime kapitale
	982,800
	600,325
	61%

	 
	Financim i brendshëm
	592,800
	557,543
	94%

	 
	Financim i huaj
	390,000
	42,782
	11%

	TOTALI
	2,629,020
	2,162,836
	82%


	Emërtimi
	% e realizimit të shpenzimeve                                  kundrejt planit

	1. Programi “Planifikim Menaxhim Administrim”
	94%

	2. Programi “Për Administrimin e Pyjeve”
	96%

	3. Programi “Zhvillimi i Turizmit”
	97%

	4. Programi “Për Mbrojtjen e Mjedisit”
	58%

	Totali
	82%


Pra siç shikohet nga të dhënat e tabelës së mësipërme plani i shpenzimeve të buxhetit në total për këtë ministri për vitin 2023 është realizuar në rreth 82%.
Sipas zërave përbërës të shpenzimeve, realizimi sipas sipas të dhënave të nxjerra nga SIFQ dhe AFMIS situata në fund të vitit 2023 paraqitet e tillë:
	                              Emërtimi
	Shpenzime korente
	Shpenzime kapitale

	1.   Programi “Planifikim Menaxhim Administrim”
	94 %
	73 %

	2. Programi “Për Administrimin e Pyjeve”
	96 %
	96 %

	3. Programi “Zhvillimi i Turizmit”
	94 %
	102 %

	4. Programi “Për Mbrojtjen e Mjedisit”
	96 %
	24 %

	                         Totali                                                 
	95 %
	61 %


Pra siç shikohet nga tabela e mësipërme, shpenzimet korente në total për ministrinë, janë realizuar në rreth 95% ndërsa vërejmë që shpenzimet për investime me financim të brendshëm dhe të huaj në fund të të vitit 2023 kanë një realizim prej 61%. Mosrealizimi për shpenzimet kapitale evidentohet tek ato me financim të huaj. Nga ana e Institucionit është argumentuar se në realizimin e ulët për këtë zë ka ndikuar mosrealizimi i shpenzimeve për dy nga projektet me peshën më të madhe, si “Ekonomia qarkulluese IPA3” dhe “Clean and Resilient Environment for Blue Sea Project CARE4BLUESEA”, pasi janë akoma në fazë fillestare.
Struktura e shpenzimeve për çdo program sipas ligjit të buxhetit për vitin 2023, planit të buxhetit me ndryshime, si dhe realizimit përgjatë vitit 2023 paraqitet, si më poshtë:
	                              Emërtimi
	Buxheti 2023                                            Ligji
	Plani me ndryshime
	Fakti

	1.   Programi “Planifikim Menaxhim Administrim”
	9%
	9%
	10%

	2.   Programi “Për Administrimin e Pyjeve”
	23%
	18%
	21%

	3.   Programi “Zhvillimi i Turizmit”
	26%
	37%
	44%

	4.   Programi “Për Mbrojtjen e Mjedisit”
	42%
	36%
	25%

	                        Totali i Ministrisë
	100%
	100%
	100%


Vërejmë që në strukturën e programeve përgjatë vitit 2023 ka ndryshime në krahasim me planin e miratuar me ligjin fillestar të Buxhetit. Duke parë strukturën e realizimit të shpenzimeve në fakt për periudhën, vërejmë që pjesën më të madhe të shpenzimeve faktike të kësaj ministrie e zënë shpenzimet e realizuara në programin “Zhvillimi i Turizmit” dhe “Për Mbrojtjen e Mjedisit”.
III. Informacion mbi volumin dhe madhësinë e ndryshimit të buxhetit.

Për të gjitha programet e kësaj ministrie situata në lidhje me ndryshimet në planifikim vitit 2023 me buxhetin fillestar, paraqitet në tabelën e mëposhtme:                                                                                                                                                                              
                                                                                                                                   në 000/ lekë
	Programet
	Buxheti fillestar 2023
	Buxheti  me ndryshime
	Diferenca

	 
	-1
	-2
	(3=2-1)

	1. Programi “Planifikim Menaxhim Administrim”
	210,590
	226,559
	15,969

	2. Programi “Për Administrimin e Pyjeve”
	526,810
	473,122
	-52,928

	3. Programi “Zhvillimi i Turizmit”
	595,060
	976,903
	381,843

	4. Programi “Për Mbrojtjen e Mjedisit”
	970,900
	952,435
	-18,464

	           Totali i Ministrisë
	2,302,600
	2,629,020
	326,420


Pra si shikohet nga tabela në krahasim me ligjin fillestar plani ka ndryshuar për të gjitha programet. Ndryshimet përfaqësojnë ndryshimet e planit të buxhetit në zbatim të VKM nr.293, datë 17.05.2023 “Rishperndarje fondesh në buxhetin e miratuar për vitin 2023, ndërmjet Ministrisë së Financave dhe Ekonomisë dhe Ministrisë së Turizmit dhe Mjedisit”, akordimi fondeve shtesë për rritjen e pagave për vitin 2023 (VKM nr.235 dhe nr.326, datë 30.05.2023, Zbatimi i AN nr.5, datë 18.10.2023 “Për disa ndryshime dhe shtesa në Ligjin Nr. 84/2022, “Për buxhetin e vitit 2023”, AN nr.6, datë 14.12.2023 “Për disa ndryshime dhe shtesa në Ligjin Nr. 84/2022, “Për buxhetin e vitit 2023, të ndryshuar”, VKM-së nr.795, datë 28.12.2023 “Për shpërblimin e punonjësve të qeverisjes qendrore në procesin e shqyrtimit analitik të acquis (screening), në kuadër të procesit të negociatave me Bashkimin Evropian”, VKM nr.834, datë 28.12.2023, “Për një ndryshim në Vendimin nr.929, datë 17.11.2010, të Këshillit të Ministrave, “Për krijimin dhe përdorimin e fondit të veçantë”, të ndryshuar, dhe për shtesë fondi në buxhetin e vitit 2023, miratuar për disa Institucione”, si dhe akordimi i fondit të veçantë.
IV.Të ardhurat jashtë limitit 

Të ardhurat jashtë limitit të realizuara nga Ministria e Turizmit dhe Mjedisit, arrijnë në total vlerën prej 18.3 milion lekë dhe janë shpenzuar për programin “Administrimi i Pyjeve” dhe “Mbrojtja e Mjedisit”. 

V.Komente dhe rekomandime 
· Theksojmë se paraqitja e informacionit si dhe të dhënat e raportuara në raportin e monitorimit duhet të jetë në përputhje me përcaktimet e bëra në Udhëzimin nr. 14, datë 30.05.2023 “Për procedurat standarde të monitorimit të buxhetit në njësitë e Qeverisjes Qendrore”, specifikisht sipas formateve të përcaktuara në paragrafin 49, të  këtij udhëzimi. Vërejmë që të dhënat e raportuara në raportin e monitorimit të MTM, janë përgjithësisht sipas formateve të përcaktuara në këtë udhëzim.
· Nga ana juaj  paraqitja e raportit të monitorimit për vitin 2023 nuk është bërë në përputhje me afatin e përcaktuar në udhëzimin nr.14, datë 30.05.2023.
· Lidhur me përmbajtjen e raportit të monitorimit, konstatojmë se:

· Realcioni shpjegues nuk përmban një analizë të detajuar mbi deviacionet më të theksuara nga plani për vitin 2023.

· Nuk janë shpjeguar arësyet kryesore që kanë ndikuar në performancen e realizimit nën/mbi nivelin e duhur të shpenzimeve sipas programeve kundrejt planit për vitin 2023.
· Në zbatim të kreut V “Monitorimi” të Udhëzimit plotësues nr. 2, datë 19.01.2023 “Për zbatimin e Buxhetit të vitit 2023”, lidhur me përdorimin e informacionit të siguruar nga sistemi AFMIS vihet re se:

· Nga ana juaj, nuk janë plotësuar vlerat faktike për sasië e produkteve në modulin BPPM, raporti nr. 16, për të gjitha programet (konkretisht Q1 & Q3 për programin “Zhvillimi i Turizmit; në programet e tjera nuk është plotësuar Q1).
IV.  Publikimi 

Raporti i Monitorimit për 12 mujorin e vitit 2023, është publikuar në faqen zyrtare të Ministrisë së Turizmit dhe Mjedisit.
Linku: https://turizmi.gov.al/wp-content/uploads/2024/05/Raporti-i-monitorimit-2023.pdf 
